Europarlamentarul PNL Rareș Bogdan a postat sâmbătă dimineața un fake news de-a dreptul năucitor pe pagina sa de Facebook, acolo unde este urmărit de peste 300.000 de fani. După trei ore, Bogdan a șters postarea.



“VESTE EXTRAORDINARÃ !!!

Tratamentul împotriva virusului Covid19 se pare ca este gata! Capabil să vindece pacientul în termen de 3 ore de la injectare.

Donald Trump a anunțat că Roche Medical Company va lansa tratamentul duminica viitoare, iar milioane de doze sunt gata!

Descoperirea aparţine lui Didier Raoult. Este un biolog francez și director al spitalului Institutului Mediteranean de Infectologie din Marsilia. Este considerat lider în studiile bolilor infecțioase din lume.”, scrie Rareș Bogdan, pe Facebook, într-un lung mesaj.

Ce a spus Trump în realitate

Numai că pretinsele afirmații ale lui Donald Trump despre lansarea unui tratament sunt un fals grosier. Unul demontat încă de acum aproape 10 zile de mai multe surse, una dintre ele fiind AFP. O infirmare care nu a ajuns și la urechile liderului PNL.

Videoclipul în care Trump ar face aceste afirmații a fost publicat pe Facebook pe 19 martie 2020. Postarea a fost vizualizată de mai mult de mii de ori.

Recomandări Român din Italia, șocat de modul în care a început școala în Peninsulă: „E lipsă de profesori. Manuale nu prea sunt. Ore se fac puține. La grădiniță, cursurile se țin afară”

Mesajul postării este următorul: „Vești grozave! Vaccinul împotriva virusului Carona este gata. Capabil să vindece pacientul în termen de 3 ore de la injectare. Îmi scot pălăria în fața oamenilor de știință din SUA. Chiar acum Trump a anunțat că Roche Medical Company va lansa vaccinul duminica viitoare, iar milioane de doze sunt gata!!! „

În realitate, președintele american nu menționează că un vaccin COVID-19 este gata de a fi administrat în clip sau în întreaga conferință de presă din 13 martie, a cărei înregistrare a fost publicată pe canalul oficial YouTube de la Casa Albă.

În videoclip, Matt Sause, CEO și președinte al Roche American de Nord, mulțumește autorităților de reglementare din SUA pentru aprobarea testelor COVID-19 ale companiei sale și spune că lucrează cu agenții federale pentru a livra testele pacienților la nivel național. Compania a susținut că testele pot oferi rezultate în trei ore și jumătate.

Recomandări Ioana Petrescu, fost ministru de finanțe: “Dacă ar fi să dau un sfat, aș încuraja cât mai multe femei să intre în politică, să intre în administrația publică, acest sacrificiu merită” (II)

În conferința de presă completă, Trump face referire la un vaccin o singură dată, spunând că experții lucrează la dezvoltarea „unui vaccin, care durează puțin mai mult din cauza perioadelor de testare și din alte două motive.”

Postarea lui Rareș Bogdan s-a viralizat masiv

În doar o oră, postarea lui Rareș Bogdan a fost shareuită de peste 1200 de ori. Printre cei care au shareuit-o s-a aflat și fosta șefă a PNL, Alina Gorghiu. „Sper că ne spune Rareș ca asta va fi realitatea și pentru România, curând. Vaccinul trebuie făcut cât mai repede!”, a scris Gorghiu.

Postarea a primit și 850 de comentarii. Nu toate au fost favorabile însă, mulți dintre cititori taxând amalganul de știri false din postare.

„De 2 saptamani stirea! Mai trebuie multe teste, trebuie făcute teste clinice aleatorii, nu pe acelasi gen de pacienti si substanta nu poate fi dată oricui (exista risc de atac.de cord). Nu mai manipula aiurea, oamenii au nevoie de informații corecte, nu de idiotenii in perioada asta!!”, i-a scris un cititor.

Recomandări Cum a reacționat fosta soție a primarului din Sângeorz Băi după imaginile în care acesta își umilea fetița

„Usor cu pianul pe scări! Hidroxiclorochina (NU hipoxiclorochina) e folosită de Dr. Didier Raoult de la începutul epidemiei. Are rezultate bune și e una din schemele de tratament aflate în studiu. Nicio surpriză pentru cine a urmărit subiectul. Se află în uz în spitalele noastre ACUM! Pricepi?

Problema cea mare cu hidroxiclorochina, medicament antimalaric folosit de zeci de ani, este ca da probleme cardiace serioase! Aritmii cardiace care pot pune viața în pericol! Deci fix în grupa de vârstă careia i te adresezi da cele mai multe probleme. Cat am scris asta au apărut 100 de comentarii noi. Rareș Bogdan, ai o urma de responsabilitate rămasă? Mai ai vreun neuron neisterizat? Chiar nu ai limite?”, i-a scris un altul.

Rareș Bogdan a șters postarea

După trei ore, europarlamentarul PNL a șters postarea, după ce reporterul Libertatea l-a contactat pentru o reacție și pentru a-i semnala faptul că știrea cu afirmațiile lui Donald Trump erau false.

De la decretarea stării de urgență, ANCOM a închis un site pentru difuzarea de informații false și a blocat difuzarea altor materiale neadevărate.

PARTENERI - GSP.RO Selfieurile ucigașe! 10 poze făcute fix înainte ca protagoniștii să moară

PARTENERI - PLAYTECH 'România va fi cucerită de Rusia' - Previziunea îngrijorătoare care urmează să vină peste câteva luni

HOROSCOP Horoscop 18 septembrie 2020. Berbecii au parte de o zi agreabilă, cu numeroase momente de evoluție

Telekomsport Ies la iveală detalii terifiante! Celebra balerină, dezmembrată şi dizolvată în acid sulfuric. Poliţia are un suspect